open-index/open-wikipedia-markdown huggingface dataset:
Viimeinen Atlantis

__notoc__

**Viimeinen Atlantis** on Stam1na-yhtyeen 10. helmikuuta 2010 ilmestynyt neljäs studioalbumi.

Albumin tuotti, äänitti ja miksasi myös aikaisemmilla albumeilla yhtyeen kanssa yhteistyötä tehnyt Miitri Aaltonen. *Viimeinen Atlantis* on kosketinsoittaja Emil Lähteenmäen ensimmäinen albumi yhtyeen vakituisena jäsenenä. Albumin kappaletta ”Rikkipää” yhtye soitti jo kesän 2009 esiintymisissään. Kappaleesta ”Pakkolasku” kuvattiin musiikkivideo, jonka ohjasi Tuomas Petsalo ja käsikirjoitti Petsalo ja Jouni Kallio Medialouhokselta. Albumilla on myös aiemmista Stam1nan albumeista poiketen myös progressiivisiä elementtejä.

Albumi on sanoituksiltaan eräänlainen teemalevy, joka käsittelee ilmastonmuutosta ja kulutuskulttuurin kiroja.

 

Yhtye avasi 9. joulukuuta 2009 viimeinenatlantis.fi-verkkosivuston, jolla albumiin liittyvää tarinaa avataan sarjakuvan muodossa ruutu kerrallaan. Sivusto sai maaliskuussa 2010 kunniamaininnan digitaalisten medioiden Grand One -kilpailun Paras sosiaalisen median hyödyntäminen -sarjassa. Albumista julkaistiin myös vinyyliversio sekä kirjaversio, jossa on albumin sanoitusten lisäksi mainittu sarjakuva ja Joonas Brandtin valokuvareportaasi albumin äänityksestä. 10 vuotta albumin jälkeen julkaistiin Antti Hyyrysen esikoisromaani Viimeinen Atlantis.

Ensimmäisellä listaviikollaan *Viimeinen Atlantis* sijoittui Suomen virallisen listan ensimmäiselle sijalle päihittäen muun muassa samaan aikaan ilmestyneet HIMin ja Ismo Alangon uudet albumit. Albumi ylitti samalla kultalevyrajan.

## Kappaleet

Kaikki sanoitukset: Antti Hyyrynen. Kaikki sovitukset: Stam1na. Sanoitusapu: Emil Lähteenmäki.

# 
# 
# 
# 
# 
# 
# 
# 
# 
# 
# 

## Kokoonpano
* Antti Hyyrynen – laulu, kitara
* Kai-Pekka Kangasmäki – basso, laulu
* Emil Lähteenmäki – koskettimet
* Pekka Olkkonen – soolokitara
* Teppo Velin – rummut, perkussiot

### Vierailevat muusikot
* Timo Mäkynen – puheääni
* Sonja Nurmela – taustalaulu
* Antti Junttila – taustalaulu
* Perttu Kivilaakso – sellot kappaleessa ”Eloonjäänyt”

## Arvostelut
* 
* 
* 
* 
* 

## Lähteet

## Aiheesta muualla
* Albumin sivusto
* Albumin tuotantopäiväkirja Stam1nan sivustolla 
* ”Pakkolasku”-musiikkivideo YouTube-sivustolla 
* 
*
Isabel Lucas

**Isabel Lucas** (s. 29. tammikuuta 1985 Melbourne) on australialainen näyttelijä. Hän on esiintynyt muun muassa elokuvissa *[[Transformers: Kaatuneiden kosto]]* ja *[[Daybreakers]]* sekä televisiosarjoissa *[[Home and Away]]* ja *[[The Pacific: Tyynenmeren taistelutoverit]]*.

Lucas syntyi ja vietti suuren osan lapsuudestaan Melbournessa. Hänen äitinsä on sveitsiläinen ja isänsä australialainen. Hän puhuu saksaa, ranskaa ja englantia.

Lucasin ura näyttelijänä alkoi Tasha Andrewsin roolista australialaisessa saippuasarjassa *[[Home and Away]]*. Hän haki alun perin Kim Hunterin roolia, mutta sarjan tuottaja Julie McGauran ei pitänyt häntä siihen sopivana. McGauran vakuuttui kuitenkin Lucasin esiintymisestä siinä määrin, että kehitti häntä varten uuden roolihahmon.

*[[The Pacific: Tyynenmeren taistelutoverit]]* -sarjan kuvauksissa Lucas kiinnitti Steven Spielbergin huomion, ja tämän suosituksesta hän sai roolin Michael Bayn elokuvasta *[[Transformers: Kaatuneiden kosto]]*.

## Valikoitu filmografia

## Lähteet

## Aiheesta muualla
* 

* Isabel Lucas Online
Valparaison yliopisto

**Valparaison yliopisto** on Yhdysvaltojen Indianan osavaltiossa Valparaison kaupungissa toimiva yksityinen kristillinen yliopisto. Yliopisto on perustettu vuonna 1859. Vuonna 2009 siellä oli noin 4&nbsp;000 opiskelijaa.  Valparaison koripallojoukkueessa ovat pelanneet Antti Nikkilä ja Shawn Huff.

## Lähteet

## Aiheesta muualla
The Eye of Argon

**The Eye of Argon** on vuonna 1970 julkaistu sankarifantasiapienoisromaani. Sen kirjoitti Jim Theis (1953–2002). Alun perin pienoisromaani julkaistiin Ozark SF Society -järjestön OSFAN-lehdessä. Wildside Press julkaisi tarinan uudelleen vuonna 2006.

Tarina kertoo Grignr-nimisen barbaarin seikkailuista, joissa hän tappelee, joutuu pidätetyksi, pakenee, pelastaen samalla naisen kultistien kynsistä ja ryöstäen heiltä tarunhohtoisen Argonin silmänä tunnetun smaragdin.

Tarina muodostui nopeasti surullisenkuuluisaksi fantasia- ja tieteiskirjallisuuden harrastajien parissa. Kirjailija David Langford kuvaili Theisin kirjoituskykyä SFX-lehdessä: "sanojen väärinkäytön nero, oikea proosan McGonagall, jolla on hämmästyttävä kyky valita väärät sanat, ja käyttää niitä sitten huonosti." Monissa fanitapaamisissa levitettiin kopioita tekstistä. Monet koettivat lukea tekstiä piirissä, antaen tekstin seuraavalle kun eivät pystyneet lukemaan tekstiä vakavalla naamalla.

## Lähteet
Holothuria atra

***Holothuria atra*** on musta merimakkaralaji. Se on pitkulaisen muotoinen ja voi kasvaa 60&nbsp;cm pitkäksi.

Tätä merimakkaralajia tavataan trooppisella Intian valtamerellä ja Tyynenmeren länsiosassa 0–30 metrin syvyydessä. Se elää hiekkapohjalla, usein osaksi hiekkaan hautautuneena. Sitä pidetään joskus myös meriakvaarioissa. Luonnossa, jos saalistaja käy sen kimppuun, merimakkara saattaa työntää myrkylliset sisäelimensä pois, paeta ja kasvattaa uudet sisäelimet tilalle. Akvaariossa tämä uudistuminen ei yleensä onnistu.

## Lähteet
Suunnittelupokeri

**Suunnittelupokeri** on ryhmässä tehtäviin arvioihin perustuva menetelmä työmäärä-arvioiden tekoon ohjelmistokehityksessä. Sitä käytetään erityisesti ketterässä ohjelmistokehityksessä.

## Käytännöt

Suunnittelupokeriin tarvitaan korttipakka ja lista asioista, joiden työmäärä arvioidaan. Korttipakka on erityisesti suunnittelupokeriin kehitetty ja sisältää monesti seuraavat kortit: 0, ½, 1, 2, 3, 5, 8, 13, 20, 40, 100, ? sekä kahvikuppi. Luvut ovat arvioita työmäärästä, ? kertoo epävarmuudesta ja kahvikuppi halusta pitää tauko. Arvioiden yksikkö voi vaihdella, luvut voivat olla esimerkiksi tunteja tai päiviä.

Arviointipalaverin kulku voi olla esimerkiksi seuraava:

* Jokaiselle osallistujalle jaetaan oma korttipakka, jossa on edellä mainitut kortit. Osallistujat ovat usein ohjelmistoa kehittävä tiimi.

* Tilaisuutta johtaa puheenjohtaja, joka ei osallistu arviointiin.

* Arvioitavan tehtävän tunteva henkilö esittelee sen lyhyesti, jonka jälkeen tehtävän sisällöstä ja riskeistä keskustellaan. Keskustelussa ei arvioida työmäärää, vaan tehtävien asioiden listaa.

* Jokainen arvioija valitsee mielestään parhaan kortin ja asettaa sen pöydälle luku alaspäin.

* Kortit käännetään samaan aikaan oikein päin.

* Matalien ja korkeiden arvioiden esittelijät perustelevat arvionsa ja keskustelu jatkuu.

* Äänestystä jatketaan, kunnes yhteinen mielipide on muodostettu. Se ei välttämättä ole esimerkiksi keskiarvo, vaan joidenkin arvioita voidaan perustelujen kera painottaa keskiarvon laskennassa.

* Keskustelujen pituutta voidaan rajoittaa esimerkiksi tiimalasilla, jolloin aina hiekan valuttua pidetään uusi äänestyskierros.

Korttien numerointi on tarkempaa pienissä luvuissa, koska lyhyiden tehtävien arviointi koetaan helpommaksi.

## Hyödyt

Tutkimuksen mukaan suunnittelupokeri on vain hieman useiden henkilöiden arvioiden keskiarvoa tarkempi työkalu. Hyötynä nämä tutkijat esittävät tehtävien paremman suunnittelun, kun arviota tehdessä on kuultu koko ryhmää, jossa on eri asioihin erikoistuneita asiantuntijoita.

## Lähteet

*Using planning poker for combining expert estimates in software projects, Kjetil Moløkken-Østvold, Nils Christian Haugen, Hans Christian Benestad, Journal of Systems and Software volume 81 2106–2117 (2008)

## Aiheesta muualla
*Kortteja myyvät:
** http://store.mountaingoatsoftware.com/products/planning-poker-cards 
** https://www.crisp.se/bocker-och-produkter/planning-poker
** http://www.agile42.com/cms/pages/poker/
Sena (Mosambik)

**Sena** tai **Vila de Sena** on taajama ja hallinnollinen alue () Mosambikin Sofalan maakunnan Caian piirissä. Kaupunki sijaitsee Sambesijoen itärannalla, lähellä paikkaa, jossa Shire yhtyy Sambesiin. Muslimit perustivat sinne kauppasataman 1500-luvulla, ja vuosisadan lopulla portugalisilaiset perustivat pienen dominikaaniluostarin.  Paikkakunta on tärkeä perinteinen joenylityspaikka. Siinä on rautatiesilta, jota on käytetty myös maantieliikenteelle. 


## Lähteet
Chicagon osavaltionyliopisto

**Chicagon osavaltionyliopisto** () eli **CSU** on Yhdysvaltojen Illinoisin osavaltion ylläpitämä yliopisto Chicagossa. Se on perustettu vuonna 1867. Vuonna 2009 yliopistossa oli noin 7&nbsp;200 opiskelijaa.

CSU:n urheilujoukkueen nimi on *Cougars* eli puumat. Se pelaa koripalloa korkealla tasolla.

## Lähteet

## Aiheesta muualla

*CSU Virallinen kotisivu
*Go CSU Cougars Virallinen urheilusivu
Maailman sosiaalifoorumi

**Maailman sosiaalifoorumi** (, WSF) on uusliberalismia ja pääomien maailmanvaltaa vastustavien aktivistien vuosittainen kohtaamispaikka. Foorumin perusti brasilialaisista organisaatioista koostuva komitea.

Ensimmäinen sosiaalifoorumi järjestettiin 25.–30.1.2001 Porto Alegressa, Brasiliassa. ATTAC ja Brasilian työväenpuolue olivat järjestelyissä keskeisessä roolissa. Nykyään sosiaalifoorumit kokoontuvat myös maittain ja maanosittain.

Foorumi on kasvanut globaalin kansalaisyhteiskunnan tärkeäksi keskusteluareenaksi.

## Lähteet

## Aiheesta muualla

* Virallinen kotisivu .
*  
* Anna Korpikoski: Maailman sosiaalifoorumi . Jyväskylän yliopiston Kansalaisyhteiskunnan tutkimusportaali 12.1.2009.
Stannaani

**Stannaani** eli **tinavety** (SnH4) on tinan hydridi. Sitä valmistetaan reagoittamalla tina(IV)kloridia (SnCl4) litiumalumiinihydridin (LiAlH4) kanssa.  Stannaani hajoaa huoneenlämmössä hitaasti tinaksi ja vedyksi. Ilman vaikutuksesta se syttyy palamaan.  Liekki on väriltään tunnusomaisen sininen. Palamista voidaan käyttää kemiallisessa analyysissä osoittamaan tinan läsnäolo.

Stannaanin muunnoksia esiintyy hyvin myrkyllisinä, kaasumaisina, epäorgaanisina metallihydrideinä. Stannaani on rakenteeltaan analoginen metaanin kanssa.

Stannaanin moolimassa on 122.74&nbsp;g/mol ja CAS-numero 2406-52-2.

## Lähteet

## Aiheesta muualla
*PubChem: Stannane 
*Toxin and Toxin Target Database (T3DB): Stannane
Mick Avory

**Michael Charles ”Mick” Avory** (s. 15. helmikuuta 1944 East Molesey, Surrey, Englanti, Yhdistynyt kuningaskunta) on brittiläinen muusikko, joka tunnetaan The Kinksin alkuperäisenä rumpalina. Yhtyeessä tammikuusta 1964 asti vaikuttanut Avory erosi Kinksistä vuonna 1984 riitaannuttuaan yhtyeen kitaristin Dave Daviesin kanssa. Mikäli Daviesin veljeksiä ei oteta huomioon, on Avory pitkäaikaisin Kinks-jäsen. Hän soitti lyhyen aikaa myös The Rolling Stonesissa aivan sen alkuaikoina.

Avoryn soittotyyliä on pidetty Keith Moonin, Ringo Starrin ja John Bonhamin vastakohtana. Sen sijaan häntä on verrattu Charlie Wattsiin. Avory ei soittanut aivan ensimmäisillä Kinks-levytyksillä. 

Vuodesta 1996 lähtien Avory on ollut mukana entisten Kinks-jäsenten omassa The Kast Off Kinks -kokoonpanossa.

## Lähteet

## Aiheesta muualla
*Drummerworld: Mick Avory (englanniksi)
*
Tiina Penttinen

**Tiina Penttinen** (s. 1973 Varkaus) on suomalainen mezzosopraanolaulaja. Hän voitti Lappeenrannan laulukilpailujen naisten sarjan vuonna 2004.

## Lähteet
Herbert Marshall

**Herbert Marshall** (23. toukokuuta 1890 Lontoo, Iso-Britannia &ndash; 22. tammikuuta 1966 Beverly Hills, Kalifornia, Yhdysvallat) oli brittiläinen näyttelijä.

Marshall teki ensiesiintymisensä teatterissa vuonna 1911. Ensimmäisessä maailmansodassa hän palveli Brittiläisessä siirtoarmeijassa ja haavoittui vaikeasti, jonka seurauksena hänen toinen jalkansa jouduttiin amputoimaan. Proteesia käyttäen hän kuitenkin jatkoi näyttelemistä teatterissa. Elokuvadebyyttinsä Marshall teki vuonna 1927 mykkäelokuvassa *Mumsie*. Hänen myöhempien elokuviensa joukkoon kuuluvat muun muassa *[[Ulkomaankirjeenvaihtaja (elokuva)|Ulkomaankirjeenvaihtaja]]* (1940) ja *[[Kärpänen (vuoden 1958 elokuva)|Kärpänen]]* (1958).

Herbert Marshall on saanut tähden Hollywood Walk of Famelle.

## Lähteet
Keijupitta

**Keijupitta** (*Pitta nympha*) on Itä-Aasiassa tavattava värikäs pittoihin kuuluva varpuslintu. Kansainvälinen luonnonsuojeluliitto luokittelee lajin vaarantuneeksi.

## Koko ja ulkonäkö
Kooltaan keijupitta on 16&ndash;19,5&nbsp;cm. Selästään ja siivistään laji on väritykseltään kirkkaan vihreä. Siivissä on myös hohtavaa sinistä. Myös yläperä on sininen. Päälaki ja otsa ovat keijupitalla punaruskeat. Päässä on valkoinen silmäkulmajuova ja siipiä ympäröi musta maski. Kurkku ja rinta ovat väritykseltään kellertävän valkoiset. Alavatsa ja -perä ovat linnulla väriltään kirkkaan punaiset. Pyrstö on hyvin lyhyt. Keijupitta muistuttaa ulkonäöltään sateenkaaripittaa (*Pitta moluccensis*), mutta on sateenkaaripittaa pienikokoisempi ja sateenkaaripitan höyhenpuvussa on enemmän sinistä.

## Levinneisyys ja elinympäristö
Keijupitta pesii Japanissa, Etelä-Koreassa, Kiinassa ja Taiwanissa. Talveksi se muuttaa Borneon saarelle. Lajin elinympäristöä ovat subtrooppiset metsät. Japanissa keijupittaa tavataan ainavihannissa leveälehtisiä puita kasvavissa metsissä, jotka sijaitsevat rannikon läheisyydellä. Japanissa lajia tavataan metsistä, jotka sijaitsevat yleensä alle 500 metrin korkeudella merenpinnasta. Etelä-Koreassa keijupitan elinympäristöä ovat kosteat, tiheät metsät aina 1&nbsp;200 metrin korkeuteen meren pinnasta.

Keijupitan ravintoa ovat selkärangattomat eläimet. Ravintoaan laji etsii maasta lehtiaineksen seasta.

## Kanta ja uhat
Keijupittakannan kooksi arvellaan 2&nbsp;500&ndash;10&nbsp;000 yksilöä. Suurin keijupittakantaan kohsidtuva uhka on elinympäristön tuhoutuminen. Metsän hakkuu viljelysmaaksi ja polttopuiksi on erittäin voimakasta Kiinassa ja alkuperäisten kosteiden metsien määrä vähenee myös Japanissa. Lajia on myös pyydystetty häkkilinnuksi. Laji on myös herkkä ihmisen aiheuttamille häiriöille kuten rakennusprojekteille. Häiriöitä aiheuttavat myös pesimäalueilla liikkuvat valokuvaajat.

## Lähteet
Roger Aa Djupvik

**Roger Aa Djupvik** (s. 23. maaliskuuta 1981 Gloppen) on norjalainen maastohiihtäjä.

Maastohiihdon maailmancupissa Djupvik kilpaili ensimmäisen kerran Oslossa maaliskuussa vuonna 2002.. Hänen paras sijoitus maailmancupissa on joulukuulta 2006, kun hän oli Cogne/Val d'Aostan kisassa 7:s 15 km:n vapaalla hiihtotavalla. Norjan viestijoukkueessa Djupvik on parhaimmillaan voittanut osakilpailun. Oslon maailmancup-kisan jälkeen Djupvik oli seuraavan kerran kymmenen parhaan joukossa Kuusamossa marraskuussa 2009 15 km:n vapaalla.

## Lähteet
Torin Koos

**Torin Koos** (s. 19. heinäkuuta 1980) on yhdysvaltalainen uransa lopettanut maastohiihtäjä.

Maastohiihdon maailmancupissa Koos kilpaili ensimmäisen kerran Cognessa joulukuussa vuonna 2001. Hänen paras sijoitus maailmancupissa on tammikuulta 2007, kun hän oli Otepään sprinttikisassa kolmas perinteisellä hiihtotavalla.

Koos on myös osallistunut kaksiin talviolympialaisiin. Salt Lake Cityssä vuonna 2002 hän oli sprintissä 35:s. Hänen paras sijoitus hiihtolajien MM-kisoissa on 11. sija joukkuesprintissä Liberecissä vuonna 2009.

Koos lopetti uransa maastohiihtäjänä vuonna 2016.

## Lähteet
Elizabeth Stephen

**Elizabeth Stephen** (s. 12. tammikuuta 1987 Barre, Vermont) on yhdysvaltalainen uransa lopettanut maastohiihtäjä.

Maastohiihdon maailmancupissa Stephen kilpaili ensimmäisen kerran Davosissa helmikuussa vuonna 2007. Hänen paras sijoituksensa maailmancupissa on toinen Rybinskin vapaan hiihtotavan 10 kilometrillä tammikuussa 2015 ja Pyeongchangin 15 kilometrin yhdistelmäkilpailussa helmikuussa 2017. Tour de Skin kokonaiskilpailussa hän oli viides 2015 ja seitsemäs 2014. Viestissä hän on ollut toinen Nové Městossa tammikuussa 2016 sekä kolmas Jällivaarassa marraskuulla 2012 ja Lillehammerissa joulukuulla 2013. Maailmancupin kokonaiskilpailussa hän sijoittui kymmenenneksi kaudella 2014–2015.

Stephen sijoittui Liberecin MM-kilpailuissa 2009 yhdistelmäkilpailussa 15:nneksi ja 30&nbsp;kilometrin yhteislähdössä 17:nneksi. Oslon MM-kilpailuissa 2011 Stephen oli yhdistelmäkilpailussa 24:s ja 30&nbsp;kilometrin yhteislähdössä kuudestoista. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa viidenneksi, 30 kilometrillä 16:nneksi,  yhdistelmäkilpailussa 20:nneksi ja viestissä neljänneksi. Sotšin olympialaisissa 2014 hän oli yhdistelmäkilpailussa kahdestoista ja 30 kilometrin vapaan hiihtotavan yhteislähtökilpailussa 24:s. Falunin MM-kilpailuissa 2015 hän oli 10 kilometrin vapaan hiihtotavan kilpailussa kymmenes, 15 kilometrin yhdistelmäkilpailussa ja 30 kilometrin perinteisen kilpailussa yhdestoista sekä viestissä neljäs.

Stephen on voittanut Yhdysvaltain mestaruuden yhteensä kahdeksan kertaa eri matkoilla.

Stephen lopetti uransa maastohiihtäjänä maaliskuussa 2018.

## Lähteet
Andrea Dettling

**Andrea Dettling** (s. 19. tammikuuta 1987 Altendorf) on sveitsiläinen alppihiihtäjä.

Alppihiihdon maailmancupissa Dettling teki ensiesiintymisensä tammikuussa 2007. Dettlingin paras sijoitus maailmancupissa on 3. sija super-g:stä Cortina d'Ampezzossa 26. tammikuuta 2009. Val d'Isèren MM-kisoissa 2009 Dettling oli 22:s suurpujottelussa. Vancouverin olympialaisissa 2010 hän sijoittui super-g:ssä 12:nneksi. 

## Lähteet
Sibongile Khumalo

**Sibongile Khumalo** (24. syyskuuta 1957 Soweto – 28. tammikuuta 2021) oli eteläafrikkalainen ooppera- ja jazzlaulaja.

Khumalo varhaisesta musiikillisesta koulutuksesta vastasi tämän isä musiikin professori Khabi Mngoma. Hän opiskeli musiikkia *[[University of Zululand]]issa*  toimi samassa yliopistossa myöhemmin tutkijana ja opettajana.

Khumalo nousi kuuluisuuteen voitettuaan Standard-pankin nuoren artistin palkinnon Grahamstownin festivaaleilla vuonna 1993. Tämän jälkeen Khumalo on esiintynyt laajasti erilaisten kokoonpanojen kanssa mukaan lukien presidentti Nelson Mandelan virkaanastujaisissa vuonna 1994. Vuoden 1995 rugbyn maailmanmestaruuskilpailujen finaaleissa Khumalo esitti Uuden-Seelannin ja Etelä-Afrikan kansallislaulut.

Khumalon ensimmäinen albumi *Ancient Evenings* (1996) sisälsi afrikkalaista musiikkia. Hänen oopperadebyyttinsä oli Georges Bizet'n Carmen. Keväällä 1997 hän toimi solistina Giuseppe Verdin Requiemissä sir David Willcocksin johdolla.

## Levytyksiä
* *Ancient Evenings*, 1996
* *Live at the Market Theatre*, 1998
* *Immortal Secrets*, 2000
* *Quest*, 2002
* *Greatest Hits*, 2006
* *Sibongile Khumalo*, 2006

## Lähteet

## Aiheesta muualla
* kotisivut
Korinthia

**Korinthia** () eli **Korinthian alueyksikkö** (Περιφερειακή Ενότητα Κορινθίας, *Perifereiakí Enótita Korinthías*) on yksi Kreikan alueyksiköistä. Se sijaitsee Peloponnesoksen alueella ja sen hallinnollinen keskus on Kórinthos. Alueyksikön pinta-ala on  neliökilometriä ja väkiluku  (2021).

Korinthia sijaitsee Peloponnesoksen niemimaan koillisosassa. Siihen kuuluu myös suuri osa Korintin kannaksesta. Alueyksikön alue vastaa monin osin historiallista Korinthian maakuntaa ja antiikin Korinthiaa.

## Kunnat

Alueyksikkö jakaantuu kuuteen kuntaan seuraavasti:

## Historia
### Antiikki

Korinthia on yksi Kreikan historiallisista maakunnista. Antiikin ajan Korinthian merkittävin kaupunki oli Korintti, joka oli alueen ainoa kaupunkivaltio, ja Korinthia vastasi sen hallussa ollutta aluetta. Korinthian toiseksi merkittävin kaupunki oli Tenea. Nykyisen alueyksikön länsiosa oli Sikyonin kaupunkivaltion aluetta eli Sikyoniaa.

### Myöhempi historia

Nyky-Kreikan aiemmassa prefektuurijaossa Korinthia muodosti Korinthian prefektuurin (Νομός Κορινθίας, *Nomós Korinthías*). Nykyinen Korinthian alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun prefektuurin.

## Lähteet

## Aiheesta muualla
Jumalan pikkusormi

**Jumalan pikkusormi** on Risto Isomäen tieteisromaani, jonka aihepiiri liikkuu Egyptissä energiakysymysten ympärillä. Tiedetoimittaja Isomäki liittää energiaan liittyviä pohdintoja kaunokirjalliseen tarinaan.

## Tausta ja sisältö
Teoksen päähenkilö, nyt jo eläkkeelle jäänyt CIA:n agentti Lauri Nurmi oli mukana jo aiemmassa romaanissa *[[Litium 6|Litium 6:ssa]]*. Nyt Nurmi joutuu Egyptiin, jossa valtava aurinkotuulivoimala on vaarassa joutua terrorismin kohteeksi. Sen uhkana ovat niin suuret energiayhtiöt kuin paikalliset asukkaat, joiden toimeentulo on öljyssä.
Ripaus romantiikkaakin kirjassa on: mukana on Nurmen työtoveri ja ystävä Katharine Henshaw.

Isomäki kuvaa aurinkotuulienergian mahdollisuuksia ja näkee ne jo aivan lähitulevaisuudessa taloudellisesti järkevinä. Tarinan aurinkotuulivoimala on kolmen kilometrin korkeuteen kohoava piippu, jossa kohoava ilmavirta synnyttää energiaa. Isomäki itse ei tätä ratkaisua pidä todellisuudessa kovin toimivana, mutta sanoo että teoksen dramaturgian kannalta se oli hyvä ratkaisu. Se saattaisi tosin toimia yöenergian tuottajana.

Voimalan rakentajat ovat *Jumalan pikkusormessa* saksalaisia, ja kesäkuussa 2009 tuli julki, että saksalaiset aikovat sijoittaa Saharan aurinkovoimahankkeisiin 400 miljardia euroa. Toinen ajankohtainen teema on ydinvoimaloiden vaara joutua sabotaasien kohteeksi. Kirjaa kirjoittaessaan Isomäki kertoo joutuneensa aiheesta vastakkain Säteilyturvakeskuksen johdon kanssa, joka hänen mukaansa vähättelee vaaroja ja varoittaa uskomasta yhdysvaltalaisia, Säteilyturvakeskuksen mukaan ylimitoitettuja, varoituksia ydinvoimaloiden riskeistä. Isomäki toi näkökulmansa esille 24. marraskuuta 2009 YLEn Aamun kirja -haastattelussa, ja aiemmin viikolla julkaistussa, ydinvoimaa ruotivassa pamfletissaan *[[Kosminen rakkaus vai suuri saatana : 20 päätöstä ydinvoimasta]]*. 

## Vastaanotto
Jos teos pysyttelisi jännitysromaanin tasolla, se kriitikon mukaan jäisi pinnalliseksi viihteeksi, mutta kun tarinaan sidotaan yhteiskunnallisia ulottuvuuksia, voi lukija pohtia erilaisten teknisten keinojen mahdollisuuksia. Samalla hän tuo tarinaan historiallisia ulottuvuuksia, menneitä kulttuureja ja uskontojen aiempia solmukohtia. Isomäen kieli saa kriitikolta kehuja: hän "kirjoittaa sujuvaa perussuomea, jota lukee nikottelematta".

## Lähteet

## Aiheesta muualla
* Risto Isomäki kertoo kirjasta, Kirjavideolla
Cochrane-verkosto

**Cochrane-verkosto** () on vuonna 1993 perustettu kansainvälinen yhdistys, jonka päämaja on Englannissa. Cochrane-verkosto on nimetty brittiläisen epidemiologin Archie Cochranen mukaan.

Cochrane-verkosto julkaisee katsauksia eli tiivistelmiä lääketieteellisen tutkimustiedon tarkasti rajatusta aiheista. Katsaukset kootaan *Cochrane-kirjastoon*, joka päivittyy neljä kertaa vuodessa verkossa ja CD-ROM-versiona. Kirjasto sisältää Cochrane-katsauksien tietokannan ja muita katsauksia sekä alkuperäistutkimuksia. Cochrane-verkostossa työskentelee 22&nbsp;000 ihmistä, joista suurin osa sivutoimisesti. Osa heistä saa rahoitusta omalta työnanajaltaan esimerkiksi katsauksen päivittämisen ajaksi.

Yhdistyksen toimintaa johtaa vähintään 13-jäseninen ohjausryhmä, joista yli puolet valitaan yhdistyksen jäsenten toimesta ja loput ovat ohjausryhmän itsensä nimittämiä.

Yhdistys saa rahoituksensa eri maiden hallituksilta, kansainvälisiltä järjestöiltä, yliopistoilta, sairaaloilta, yksityisiltä säätiöiltä ja yksityishenkilöiltä.

## Lähteet
Charisma Records

**Charisma Records** oli englantilaisen musiikkivaikuttaja Tony Stratton-Smithin vuonna 1969 perustama levy-yhtiö. Se tunnettiin myös nimellä "The Famous Charisma Label" ja sen tunnuksena vinyyleissä oli ns. hatuntekijä-piirros. Monet progressiivisen rockin artistit ja yhtyeet levyttivät Charismalle. 

Tunnetuimpia yhtiön artisteja ja yhtyeitä ovat olleet Genesis, Peter Gabriel, Julian Lennon ja Monty Python-ryhmä. Lisäksi mm. Van der Graaf Generator, Hawkwind, Alan Parsons ja Malcolm McLaren olivat yhtiön artisteja.

Vuonna 1983 yhtiö myytiin Virgin Recordsille, jonka puolestaan EMI osti vuonna 1986. Charisman katalogia on julkaissut EMI:n alainen Angel Music Group.

## Aiheesta muualla

WWW-sivusto
Erin Andrews

**Erin Jill Andrews** (s. 4. toukokuuta 1978 Lewiston, Maine) on yhdysvaltalainen urheilu-uutisten toimittaja ja selostaja Fox Sports-kanavalla. Hän toimii samalla juontajana yhdysvaltalaisessa *[[Dancing with the Stars (yhdysvaltalainen televisiosarja)|Dancing with the Stars]]* -tanssikilpailussa ABC-kanavalla. Aikaisemmin Andrews toimi urheilutoimittajana ESPN-kanavalla ja juontajana ABC:n *Good Morning America* -ohjelmassa.

## Nuoruus
Erin syntyi Lewistonissa Paula ja Steven Andrewsille. Hänellä on pikkusisko nimeltä Kendra.

Andrews sai Bachelor of Arts-tutkinnon Floridan yliopistosta vuonna 2000.

## Ura
Vuonna 2000 Andrews aloitti toimittajanuran freelancerinä *[[Fox Sports Florida]]n* kanavalle. Vuosina 2001 ja 2001 hän toimi Tampa Bay Lightningin pelien toimittajana *[[Fox Sports Sun|Sports Sunilla]]*. 2002–2004 vuosina Andrews oli *[[Turner South]]in* studioemäntä ja toimittaja Atlanta Braves, Atlanta Thrashers ja Atlanta Hawks seuroille.

Vuonna 2004 Andrews siirtyi ESPN-kanavalle urheilutoimittajaksi.

Hänestä tuli nopeasti internet-sensaatio kauneutensa vuoksi. Playboy on valinnut Andrewsin Amerikan seksikkäimmäksi urheilutoimittajaksi vuosina 2007 ja 2008 hänen työskennellessään ESPN-televisiokanavalla.

Vuonna 2010 hän otti osaa yhdysvaltalaiseen *[[Dancing with the Stars (yhdysvaltalainen televisiosarja)|Dancing with the Stars]]* tv-kisaan parinaan Maksim Chmerkovskiy, jossa he sijoittuivat lopulta kolmanneksi.

Vuonna 2012 Andrews siirtyi ESPN-kanavalta *[[Fox Sports]]ille*. Hänestä tuli *Fox College Football* uutisosion ensimmäinen juontaja.

Andrews korvasi Brooke Burken *Dancing with the Starsin* 18. kauden juontajana vuonna 2014.

## Yksityiselämä
Joulukuusta 2012 lähtien Andrews on seurustellut jääkiekkoilija Jarret Stollin kanssa. Pari meni kihloihin joulukuussa 2016.

### Alastonvideo
Vuonna 2009 internetiin vuodettiin salaa kuvattu alastonvideo Andrewsista. Suuren mediahälyn takia hän pakeni Meksikoon. Palatessan yhdysvaltoihin hän myönsi olevansa henkilö videolla, ja että se on kuvattu salaa. FBI onnistui jäljittämään salakuvaajan, Michael Barrettin ja hän sai 2,5 vuoden vankilatuomion.

## Lähteet

## Aiheesta muualla

*
Cochrane

**Cochrane** on muun muassa:

## Henkilöitä

* Annalisa Cochrane (s. 1996), yhdysvaltalainen näyttelijä
* Josephine Cochrane (1839–1913), yhdysvaltalainen astianpesukoneen keksijä
* Robert Cochrane (1924&ndash;2010), yhdysvaltalainen episkopaalinen piispa
* Robert Cochrane (1931&ndash;1966), brittiläinen okkultisti ja noita
* Rory Cochrane (s. 1972), yhdysvaltalainen näyttelijä
* Ryan Cochrane (s. 1988), kanadalainen pitkän matkan uimari
* Thomas Cochrane (1775–1860), brittiläinen amiraali ja poliitikko
* Thomas John Cochrane (1789&ndash;1872), brittiläinen amiraali
* Tuovi Cochrane, alk. *Tuovi Sappinen* (s. 1941), suomalainen telinevoimistelija

## Paikkoja

*Cochrane, Chile
*Cochrane, Kanadan Alberta
*Cochrane, Kanadan Ontario
*Cochrane, Yhdysvaltojen Wisconsin
*Cochrane, joki Chilessä
*Cochrane/Pueyrredón, järvi Argentiinan ja Chilen rajalla
*Cochrane Lake, Kanadan Alberta
*Cochranen piiri, Kanadan Ontario

## Laivoja
;Britannian kuninkaallinen laivasto
* HMS Cochrane (1905), Warrior-luokan panssariristeilijä
* HMS Cochrane (1938), varastolaiva
;Chilen laivasto
*Almirante Cochrane (1874), Almirante Cochrane -luokan uiva patteri
*Almirante Cochrane (1913), Almirante Latorre -luokan taistelulaiva
*Almirante Cochrane (1962), Fletcher-luokan hävittäjä
*Almirante Cochrane (1984), County-luokan hävittäjä
*Almirante Cochrane (2006), Tyypin 23 fregatti

## Muita merkityksiä

* Cochrane-verkosto, kansainvälinen lääketieteen tutkimusverkosto
Sechs kleine Klavierstücke

**Sechs kleine Klavierstücke** eli **Kuusi pientä pianokappaletta** (op. 19) on Arnold Schönbergin vuonna 1911 säveltämä teos. Se koostuu kuudesta kappaleesta soolopianolle. Teoksen esitti ensi kertaa Louis Closson Berliinissä 4. helmikuuta 1912. Muiden muassa Glenn Gould ja Maurizio Pollini ovat tehneet siitä levytyksiä.

## Kappaleet
# Leicht, zart
# Langsam
# Sehr langsam Viertel
# Rasch aber leicht
# Etwas rasch
# Sehr langsam 

## Lähteet
* USC Libraries 
* Arnold Schönberg Center
Yaogan

**Yaogan** on Kiinan kansantasavallan ensimmäinen kaukokartoitussatelliittien perhe, joka on tehty luonnonkatastrofien ennakoimista varten.  

## Sarja satelliitteja
Yaogan 1:n kehitystyön teki Shanghain avaruuslennon teknologian akatemia. Se laukaistiin 27. huhtikuuta 2006 kello 22:48 UTC Pitkä Marssi-kantoraketilla Taiyuanin laukaisukeskukesta. Satelliitti lentää aurinkosynkroonisella kiertoradalla, jonka korkeus on noin 620 km. Satelliitin massa on 2700 kg. Satelliitti on ensimmäinen kiinalainen satelliitti, jossa on synteettsen apertuurin tutka (SAR-tutka). Läntiset asevoimat nimesivät sen Jian Bing-5:ksi (JB-5) ja sitä pidettiin länsimaissa sotilaallisena satelliittina, koska satelliitti oli valmistettu kansanarmeijan omistamilla tehtailla.

Yaogan 2 laukaistiin 25. toukokuuta 2007. Sen hyötykuorma lienee optinen, kamera.

Yaogan 3 laukaistiin vuonna 2007.

Yaogan 4 laukaistiin 1. joulukuuta 2008. 

Yaogan 5 on lännessä nimetty kuvaavaksi tiedustelusatelliitiksi. Se laukaistiin 15. joulukuuta 2008.

Yaogan 6 laukaistiin 22. huhtikuuta 2009.  Kiina käyttää sitä maan käytön mittauksiin, ympäristön tilan seurantaan, kaupunkien laajenemisen suunnitteluun, sadon arviointiin ja maanjäristys- ja tulva-alueiden kuvaamiseen. Länsimaat väittävät satelliittia kuitenkin tutkasatelliitiksi, yölläkin näkeväksi vakoilusatelliitiksi.

Yaogan 7-kaukokartoitussatelliitti laukaistiin 9.12.2009 Jiuquanin avaruuskeskuksesta. 

Yaogan 8-kaukokartoitussatelliitti laukaistiin 15.12.2009 Taiyanin avaruuskeskuksesta. 

Yaogan 9-kaukokartoitussatelliitti laukaistiin 5.2.2010 Jiuquanin avaruuskeskuksesta; yhdysvaltalaisen arvion mukaan kyseessä on sotilaallinen kaukokartoitussatelliitti. 

Yaogan 10 laukaistiin 9.8.2010 Taiyanin avaruuskeskuksesta.

Yaogan 11 laukaistiin 22.9.2010 Jiuquanin avaruuskeskuksesta.

## Lähteet

## Aiheesta muualla
*Laukaisukuvia
*Yaogan 1 kuvattuna "Gunter's Space Page"-sivustolla
* Uutinen satelliitin laukaisusta
Antti Kosunen

**Antti Kosunen** (s. 1965) on suomalainen pääomasijoittaja ja sarjayrittäjä. Hän on ollut mukana teknologiapatenttien lisensointihankkeissa ja osallistunut oikeudenkäynteihin USA:ssa sekä Euroopassa haastaen isoja yrityksiä, kuten esimerkiksi Amazonin ja Nokian. 

Kosunen on toiminut neuvonantajana lukuisissa IPR intensiivisissä yritysjärjestelyissä ja toimii nykyisin muun muassa LexFord Enterprises Oy:n hallituksen puheenjohtajana sekä Anadeus Oy:n ja Intellectual Assets Inc.:n neuvonantajana. Sen lisäksi Kosunen on muun muassa Helsingin yliopiston osittain omistaman VIGO-yrityskehityshankkeita manageroivan Food Process Innovations Oy:n hallituksen puheenjohtaja. 

Hän on entinen QPR software Oyj:n toimitusjohtaja. QPR Software Oyj listattiin Helsingin pörssiin Kosusen toimitusjohtajuuskaudella. Hän oli QPR Softwaren suurin omistaja noin 30 % omistusosuudellaan. Ennen sitä hän toimi European Business Instituten vetäjänä. 

Koulutukseltaan Kosunen on kauppatieteiden maisteri Helsingin kauppakorkeakoulusta.

## Lähteet

## Aiheesta muualla
* 
* 
*
Suomen Olutseura

**Suomen Olutseura ry** (SOS) on Kuopiossa vuonna 1989 perustettu valtakunnallinen olutseura, joka edistää ja vaalii suomalaista olutkulttuuria, toimii oluen kuluttajien etujärjestönä sekä kohottaa oluen ja sen käyttäjien sosiaalista arvostusta. Seura painottaa käytössä kohtuullisuutta ja laatua määrän sijaan sekä pyrkii karsimaan olueen liittyviä ennakkoluuloja.

Seuran puheenjohtajana toimii Juha Sinisalo. Kunniapuheenjohtajiksi on nimitetty M. A. Numminen (1997), Heino Tiilikainen (2005), Pekka Kantanen (2009) ja Eeva-Liisa "Eve" Vaittinen (2011). Suomen Olutseurassa on vuonna 2025 hieman yli 600 henkilöjäsentä.

Suomen Olutseuran osittain omistama *[[Olutposti|Juomaposti]]* ilmestyy painettuna neljästi vuodessa ja toimii alan uutismediana myös verkossa.

## Lähteet
Paikallismajurin talo

**[[Paikallismajuri]]n talo** sijaitsee Helsingissä Suomenlinnan Susisaaren linnanpihassa. Se rakennettiin linnanpihan ensimmäisessä rakennusvaiheessa vuosina 1753–1756 upseeriasunnoiksi. Talo kuuluu Suomenlinnan arvokkaimpaan rakennuskantaan. Paikallismajurin talo on Suomenlinnan ja koko Helsingin vanhin linnoituslaitteista erillään sijaitseva hyötyrakennus. Se kuuluu Susisaaren linnanpihan barokkiaiheiseen aukiosommitelmaan: talon kaareutuva pääjulkisivu ja viereisen päävartion julkisivu muodostavat linnanpihan puolipyöreän eksedra-teemaisen länsisivun.

## Historia

Paikallismajurin talo on ollut asuinkäytössä koko historiansa ajan. Alussa se oli paikallismajurin (komendantin apulaisen) toimisto ja asunto ja siinä asui myös upseereita sekä kaleeritelakan päällystöä. Talon ikkunat ja ovet oli muurattu Carl Wijnbladin oppien mukaisesti seinän ulkopintaan. Venäläisellä kaudella ikkunat siirrettiin seinärakenteen keskelle. Talolle aiheutettiin vakavia vaurioita Krimin sodan pommituksissa elokuussa 1855: kattopalkit katkesivat ja välipohjapalkit murtuivat. Korjaustöissä osa linnanpihan rakennuksista purettiin, jolloin alkuperäinen sommitelma muuttui vaikeasti hahmotettavaksi. Vuosina 1870 ja 1871 Paikallismajurin talo peruskorjattiin. Huonejakoa muutettiin ja entisten leivinuunien paikalle rakennettiin yhdyskäytäviä. 1900-luvun vaihteessa porraskäytäviin rakennettiin kuivakäymälät. Vuonna 1908 tehtiin peruskorjaus, jolloin savuhormijärjestelmä modernisoitiin. Suomalaisella kaudella Paikallismajurin talon rakennustyöt ovat olleet lähinnä huoltomaalauksia. Vuosina 1951–1965 talossa majaili Muinaistieteellisen Toimikunnan toimisto. Vuonna 1988 valmistuneessa peruskorjauksessa ikkunat siirrettiin jälleen seinien ulkopintaan ja julkisivut rapattiin sekä maalattiin. Nykyisen nimensä Paikallismajurin talo lienee saanut 1920-luvulla. Talon rakennusnumero on B 37.

## Lähteet

*

### Viitteet

## Aiheesta muualla
*Suomenlinna.fi
HMS Gurkha

**HMS Gurkha** tai **HMS Ghurka** on ollut viiden Britannian Kuninkaallisen laivaston aluksen nimenä. 

* HMS Ghurka (1888), (moottori)torpedovene
* HMS Ghurka (1907), Tribal-luokan hävittäjä
* HMS Gurkha (F20), Tribal-luokan hävittäjä
* HMS Gurkha (G63), L-luokan hävittäjä
* HMS Gurkha (F122), Tribal-luokan fregatti
Kálmán Markovits

**Kálmán Markovits** (26. elokuuta 1931 Budapest – 5. joulukuuta 2009 Budapest) oli unkarilainen vesipalloilija, joka kuului kesäolympialaisissa 1952 (Helsinki) ja 1956 (Melbourne) kultaa voittaneisiin joukkueisiin. Hän kuului myös pronssia saaneeseen joukkueeseen vuoden 1960 kesäolympialaisissa Roomassa. Hän kuoli 78-vuotiaana pitkään sairastettuaan.

## Lähteet
HMS Nubian

**HMS Nubian** on ollut kolmen Britannian Kuninkaallisen laivaston aluksen nimenä.

* HMS Nubian (1909), Tribal-luokan hävittäjä
* HMS Nubian (F36), Tribal-luokan hävittäjä
* HMS Nubian (F131), Tribal-luokan fregatti.
Iso Mustasaari

**Iso Mustasaari** () on itäisin Suomenlinnan saarista Helsingissä. Se on Suomenlinnan saarista tiheimmin asuttu, ja siellä sijaitsevat myös Suomenlinnan kirkko sekä saariryhmän ainoa kirjasto, koulu ja kauppa. Myös Suomenlinnan lautan laituri on Ison Mustasaaren pohjoisrannalla. Saarelta johtavat sillat Pikku-Mustaan ja Susisaareen. Isossa Mustasaaressa olevien rakennusten osoitteet alkavat ”Suomenlinna C”, minkä jäljessä on rakennuksen numero.

## Rakennushistoria
Ison Mustasaaren vanhimmat rakennukset ovat 1700-luvulta, Augustin Ehrensvärdin ajalta, samoin kuin saaren eteläosan rannoilla olevat muurit. Tämän aikakauden rakennuksista huomattavimpia ovat Kruunulinna Ehrensvärd sekä sen läheisyydessä oleva, Suomen vanhimpiin kuuluva kerrostalo, Noakin arkki. Alkuperäisen suunnitelman mukaan nämä olisivat olleet osia saaren keskelle jäänyttä suurta aukiota ympäröivästä rakennusryhmästä, joka kuitenkin jäi tuolloin keskeneräiseksi.

Isossa Mustasaaressa on myös joukko Venäjän vallan ajalta peräisin olevia rakennuksia. Nykyinen Suomenlinnan kirkko oli alkujaan venäläinen, ortodoksinen varuskuntakirkko, mutta muutettiin Suomen itsenäistymisen jälkeen luterilaiseksi kirkoksi, jolloin myös sen ulkoasua suuresti muutettiin. Venäjän vallan ajalta ovat myös monet saaren asuinrakennukset sekä lauttalaiturin läheisyydessä oleva Rantakasarmi, jonka läpi johtaa porttikäytävä rantatieltä saaren keskiosaan.

## Muita rakennuksia

Ison Mustasaaren eteläkärjessä on korkeiden muurien ympäröimänä Suomenlinnan vankila. Saarella aivan Susisaareen johtavan sillan vieressä sijaitsee Suomenlinnan opastuskeskus ja sen yhteydessä Suomenlinna-museo.

## Taide
Saaren pohjoisrannassa, Kasinopuistossa lähellä lauttarantaa on Marja Kanervon suunnittelema ympäristöteos *[[Suomenlinnan vankileirin muistopaikka]]* (2004).

## Lähteet
* http://www.suomenlinna.fi

### Viitteet

## Aiheesta muualla
Carraccit

**Carraccit** olivat 1500-luvun lopulla ja 1600-luvun vaihteessa Bolognassa vaikuttaneita italialaisia taidemaalareita. Varhaisbarokkia edustaneet Carraccit muun muassa perustivat 1685 taideakatemia-tyyppisen taiteilijoiden ryhmän. Kolmikosta tunnetuin on Annibale Carracci (1560–1609). Muut kaksi olivat Annibalen veli Agostino Carracci (1557–1602) ja veljesten serkku Ludovico Carracci (1555–1619).

Monista Carraccien varhaisista Bolognasta tehdyistä töistä on vaikea erottaa kunkin Carraccin osuutta. Esimerkiksi Palazzo Favan freskot Bolognassa (noin 1583–1584) on signeerattu nimellä *Carracci*, mikä viittaa siihen että ne olisi tehty yhteistyössä.

## Carraccien maalaustyyli

Carraccit painottivat hyvin tutkittua ääriviivapiirustusta samaan tapaan kuin firenzeläiset maalarit, kuten Rafael ja Andrea del Sarto, mutta heidän kiinnostuksensa kimmeltävien värien ja kohteiden ääriviivojen sumentamiseen oli kotoisin venetsialaisten maalarien, kuten Tizianin maalaustavasta, johon Annibale ja Agostino Carracci olivat tutustuneet matkoillaan ympäri Italiaa vuosina 1580–1581. Tämäntyyppisestä eklektismistä tuli barokin ajan bolognalaisen taiteen määräävä piirre.

## Karikatyyrien synty ja taiteen ideaali

Kaikki kolme Carraccia olivat ahkeria piirtäjiä. He piirsivät kaikkea, elävän mallin ohella maalausten sommitelmia, toisiaan ruokapöydässä hiili yhdessä ja leipä toisessa kädessä, ihmisiä ja näkymiä kadulla sekä nopeita karikatyyrejä. Itse sana karikatyyri onkin Carraccien keksimä.

Carraccit pyrkivät uskollisuuteen luontoa kohtaan. Luonto tosin tuli puhdistaa ensin karkeista aineksista, tässä antiikin veistotaide ja täysrenessanssin mestarit antoivat johdatusta. Annibale Carraccin taidetta pidettiin omana aikanaan 1500-luvun esteettisen teorian järkiperäistettynä muunnoksena. Carraccin ihanne oli johdettu taiteesta itsestään, toisin kuin uusplatonilainen metafyysinen ideaoppi. Annibale Carraccin periaatteet tulivat olemaan taideakatemioiden opetuksen perustana.

## Lähteet
Hesperornis

**Hesperornis** oli myöhäisliitukaudella elänyt esihistoriallinen, kookas ja lentokyvytön merilintu. Se kasvoi jopa 1,8 metriä pitkäksi. Suvusta tunnetaan useita lajeja. Paleontologi Othniel Charles Marsh löysi ensimmäisenä *Hesperorniksen* fossiileita Kansasin länsiosista Yhdysvalloista vuonna 1870. Löydösten merkittävä havainto oli linnun hampaat, jotka tukivat Marshin teoriaa lintujen polveutumisesta lihaa syöneistä teropodeista.

## Luokittelu
Tutkijat ovat luokitelleet *Hesperorniksen* lintulahkoon Hesperornithiformes. Liitukauden kerrostumista on löydetty *Hesperorniksen* jälkeen myös muita hampaallisia lintuja Pohjois-Amerikasta, Kiinasta ja Pohjois-Koreasta. Hampaat ovat erittäin alkeellinen piirre lintujen kehityslinjassa: kaikki hampaalliset linnut kuolivat sukupuuttoon 65 miljoonaa vuotta sitten dinosaurusten kanssa.

## Elintavat
*Hesperornis* vietti suurimman osan elämästään oletettavasti avomerellä kelluen ja kalaparvien perässä sukellellen. Linnun virtaviivainen ruumis, pitkät koivet ja räpyläjalat olivat eduksi sukeltamisessa. Kun lintu oli saavuttanut riittävän vauhdin veden alla, se saattoi ohjata ja tasapainottaa kulkuaan siipiensä avulla. *Hesperornis* vaelsi mahdollisesti joko uiden tai merivirtojen mukana ajelehtien.

Linnut kerääntyivät parittelu- ja pesimäaikoina saarille sekä kivisille riutoille suurina parvina. Hennot jalat eivät jaksaneet kannatella koko painoa maalla, joten linnut etenivät ryömimällä mahallaan ja työntämällä samalla itseään koivillaan. *Hesperornis* oli maalla helppo saalis dinosauruksille ja pesiä ryöstelleille lentoliskoille. Linnulla oli vihollisia myös meressä: sen luita on löydetty sekä haikalojen, mosasaurien että lukuisten muiden meripetojen fossiileista.

## Lähteet
Skutari

**Skutari** voi viitata seuraaviin:

* Skutari, Istanbulin esikaupungin Üsküdarin entinen nimi
* Shkodra eli Skutari, kaupunki Albaniassa
* Skutarijärvi, järvi Albaniassa

## Katso myös

* Skoutári/Skoútari, useita paikkoja Kreikassa
Šikaanikielto

**Šikaanikielto** (, solvaus, loukkaus) kieltää oikeuden käyttämisen ilkivaltaiseen tai kiusantahtoiseen tarkoitukseen tai siten, että sillä halutaan pääasiassa tuottaa toiselle haittaa tai vahinkoa.

## Käytäntö Suomessa
Suomessa kieltoa pidetään yksityisoikeudellisena periaatteena. Säädöksissä šikaanikielto esiintyy naapuruussuhdelain (26/1920) &nbsp;13 pykälässä. Sen mukaan jos joku käyttää oikeuttaan rakentaa tai kaivaa pääasiallisena tarkoituksenaan tuottaa naapurille vahinkoa tai haittaa, on naapurilla oikeus vaatia paikan ennallistamista ja korvausta. Oikeussäännökseen perustuvat tuomiot ovat kuitenkin käytännössä harvinaisia, sillä vahingoittamistarkoituksen näyttäminen toteen on vaikeaa. Koska rakentaminen liian lähelle naapurin maata on maankäyttö- ja rakennusasetuksen (895/1999, 57 §) mukaan kiellettyä, ei tällöin tarvitse turvautua šikaanitunnusmerkistöön. Jos toimenpiteellä on hyväksyttävä tarkoitus, ei kyseessä ole šikaani.

## Käytäntö muualla
Saksalaiset oikeustieteilijät löysivät jo 1600-luvulla roomalaiseen oikeuteen perustuvia lausumia, joista oli pääteltävissä šikaanikielto yleisenä periaatteena. Oikeuden väärinkäyttö kiellettiin myös Preussin yleisessä maanlaissa vuodelta 1794. Ranskassa kielto todettiin 1800-luvun tuomioistuinratkaisuissa. Nykyisin šikaanikielto sisältyy esimerkiksi Saksan siviililakikirjaan (226 §), Sveitsin siviililakikirjaan (2 artikla 2 kappale) ja Ruotsin maakaareen (3 luvun 1 §). Oikeuden väärinkäytön kielto on monessa oikeuskulttuurissa vallitseva oikeusperiaate.

## Katso myös
* Immissio

## Lähteet

## Aiheesta muualla
* Laki eräistä naapuruussuhteista (26/1920)
Kiintymys jälkeläisiin

__NOTOC__
**Kiintymys jälkeläisiin** (; ) on Plutarkhoksen *[[Moralia]]*-kokoelmaan (kirja VI, 35) kuuluva tutkielma, joka käsittelee nimensä mukaisesti eläinten ja ihmisten kiintymystä omiin jälkeläisiinsä.

Plutarkhoksen teos on lyhyt essee, se sisältää vain viisi lukua. Teos on viimeistelemätön ja keskeneräinen, teksti katkeaa kesken. Teos on säilynyt nykyaikaan 13 keskiaikaisessa käsikirjoituksessa.

Plutarkhos pyrkii osoittamaan, että kiintymys jälkeläisiin on ihmisillä suurempaa kuin eläimillä, ja että kiintymyksen perusta on biologiassa. Jotkut kyllä väittävät tätä vastaan, mutta Plutarkhoksen mielestä se johtuu vain siitä, että ihmisissä luonnon jäljet eivät ole enää yhtä selvästi näkyvillä. Hän esittää ensin useita esimerkkejä eläinten maailmasta. Esimerkkeinä toimivat muun muassa kuningaskalastajat, pikkuhait, leijonat ja linnut (sellaisina kuin Homeros ne esittää), sekä peltopyy- ja kanaemot. Plutarkhoksen mukaan olisi häpeällistä, jos eläimillä rakkaus jälkeläisiä kohtaan ilmenisi näin luonnostaan, mutta ihmisillä ainoastaan hyötymismielessä, kuten erilaisten palkkioiden tavoitteluna. Plutarkhoksen näkemys on suunnattu muun muassa epikurolaisia vastaan.

Ihmisen biologiasta Plutarkhos käyttää esimerkkinä maidon tuottamista. Hän kuvaa kuukautisia ja raskautta, ja sitä, kuinka ylimääräinen veri suuntautuu synnytyksen jälkeen naisen rintoihin muuttuen siellä maidoksi. Äiteihin on myös istutettu kiintymyksen ja huolenpidon vietti. Se ilmenee heti syntymän jälkeen siinäkin, että vaikka vastasyntynyt on veren tahrima ja ryönän peittämä, se ei häiritse äitiä. Hän esittää myös historiallisen esimerkin: kukaan ei pakottanut ensimmäisenä synnyttäneitä naisia ja vastasyntyneen nähneitä miehiä kasvattamaan lapsia, mutta silti he tekivät niin, vaikka lasten kasvatus on vaivoja täynnä, eikä palkkiota tule pitkään aikaan.

## Lähteet

## Kirjallisuutta

### Suomennos

* Plutarkhos: *Kiintymys jälkeläisiin*. Teoksessa 

### Muita käännöksiä ja tekstilaitoksia

* Plutarch: *On Affection for Offspring*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Plutarch: On Affection for Offspring
Epikuroksen mukaan on mahdotonta elää edes mukavasti

**Epikuroksen mukaan on mahdotonta elää edes mukavasti** (; ) on Plutarkhoksen *[[Moralia]]*-kokoelmaan (kirja XIV, 75) kuuluva tutkielma, joka on suunnattu epikurolaisuutta vastaan. Se on kirjoitettu 100-luvun alkupuolella jaa.

## Sisältö

Tutkielma on muodoltaan dialogi, jossa keskustelevat Plutarkhos, Zeuksippos, Aristodemos ja Theon. Teos käsittelee epikurolaisia oppeja laajalti. Lyhyen johdannon jälkeen se voidaan jakaa kahteen osaan. Ensimmäinen osa arvostelee epikurolaisten käsitystä hyvästä. Se jakaantuu edelleen kolmeen osaan Platonin tekemän sielun kolmijaon ja Aristoteleen kolmenlaisen elämän jaottelun mukaisesti:

# Epikurolaisille hyvä on olemassa ennen kaikkea suhteessa ruumiiseen, ja suhteessa sieluun ainoastaan siinä määrin, kun ihminen odottaa ruumiille tulevaa hyvää tai pelkää ruumiille tulevaa pahaa. Tällainen käsitys onnellisuudesta on liian kapea ja tuhoaa ihmiselon korkeamman puolen palauttamalla kaiken pelkkään ruumiilliseen hyvään.
# Epikurolaisten hylkäämät sielun nautinnot, kuten taide, kirjallisuus, historia, matematiikka ja musiikin teoria, mahdollistavat korkeammat ja vapaammat nautinnot.
# Julkinen elämä tuottaa suurempia nautintoja kuin epikurolaisten triviaali elämä Puutarhassa. Jopa pelkkä muisto suurista teoista voittaa ruumiillisen kivun.

Toinen osa käsittelee epikurolaista näkemystä jumalista ja tuonpuoleisesta. Plutarkhoksen mukaan platonilainen tai stoalainen näkemys mahdollistaa ihmisille suuremman onnellisuuden ja nautinnon. Plutarkhos ei kuitenkaan erityisesti argumentoi sen puolesta, että nämä näkemykset olisivat todempia kuin epikurolainen näkemys. Eräs keskeisiä teemoja on suhtautuminen taikauskoon. Dialogissa epikurolaisuutta arvostellaan Aristodemoksen suulla muun muassa siitä, että samalla kun se taistelee kaikkea taikauskoa vastaan, se kiistää myös kaiken jumalallisen kaitselmuksen olemassaolon. Usko kaitselmukseen taas tekee elämästä onnellista ja luottavaista. Näin epikurolaisuus itse asiassa vie ihmisiltä mahdollisuuden onnellisuuteen. Theon puolestaan huomauttaa, että epikurolaiset vievät ihmisiltä yhden suurimmista nautinnoista, tuonpuoleisen paremman elämän odotuksen, joka on yhtä nautinnollista kaikille riippumatta siitä, millainen elämä nyt on ollut. Epikurolainen näkemys sen sijaan tuo toivottomuutta sekä onnettomille että onnellisille.

Plutarkhos arvostelee epikurolaisuutta myös tutkielmissaan *[[Kolotesta vastaan]]* ja *[[Onko ”Elä huomaamattomana” hyvä ohje]]*.

## Lähteet

## Kirjallisuutta

* Plutarch: *That Epicurus Actually Makes a Pleasant Life Impossible*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Plutarch: That It Is not Possible to Live Pleasurably According to the Doctrine of Epicurus *The Complete Works: Essays and Miscellanies*. Google-kirjat 
* Plutarch: That It Is not Possible to Live Pleasurably According to the Doctrine of Epicurus *Essays And Miscellanies: The Complete Works Of Plutarch*, nide 3. Google-kirjat 
* Plutarch: That It Is not Possible to Live Pleasurably According to the Doctrine of Epicurus *Plutarch's Lives* (1874)
Toby Hemingway

**Toby Hemingway** (s. 28. toukokuuta 1983) on brittiläinen näyttelijä. Hemingway on ehkä parhaiten tunnettu Reid Garwinin roolista elokuvassa *[[The Covenant]]*.

Hemingway on syntynyt Brightonissa, Englannissa. Hemingway muutti Ojaihin, Kaliforniaan äitinsä kanssa ollessaan 13.

## Roolit
* 2004, *[[Indio USA]]*, Ricky
* 2005 1 jakso, *[[Bones]]*, Tucker Pattison
* 2006, *[[The Covenant]]*, Reid Garwin
* 2007, *[[Feast Of Love]]*, Oscar
* 2008 1. jakso, **, Trey Holt
* 2009, *[[Street]]*, Eric
* 2009, *S.M.A.S.H*, Blaze Henderson
* 2010, Black Swan, Tom

Lisäksi hän esiintyy Taylor Swiftin musiikkivideolla Mine.
HMS Mohawk

**HMS Mohawk** on ollut kolmentoista Britannian Kuninkaallisen laivaston aluksen nimenä.

* HMS Mohawk (1756), 6-tykkinen sluuppi
* HMS Mohawk (1759), 16-tykkinen snau
* HMS Mohawk (1782), 18-tykkinen sluuppi
* HMS Mohawk (1795), kuunari
* HMS Mohawk (1798), sluuppi
* HMS Mohawk (1813), 18-tykkinen priki
* HMS Mohawk (1843), siipiratasalus
* HMS Mohawk (1856), Vigilant-luokan tykkivene
* HMS Mohawk (1886), torpedoristeilijä
* HMS Mohawk (1907), Tribal-luokan hävittäjä
* HMS Mohawk (F31), Tribal-luokan hävittäjä
* HMS Mohawk (F125), Tribal-luokan fregatti.